Die paadjie wat lei na die stasie, is oorgroei van die onkruid en is besaai met allerhande papiere, plastiek, glas en soos een man roep, “Mens kan ryk word hier, kyk uit vir die blare (geld), as die wind so waai dan gaan lê dit daar in die lang gras”
Dankie aan almal wat ‘n bydrae gelewer het om die kamp moontlik te maak. Dankie aan die wat hul tyd gegee het om daar te wees, die wat die aankope gedoen het, almal wat vir ons gebid het. Dankie aan die persoon wat die rugsakke geskenk het, die kinders was baie dankbaar daarvoor en het dit baie waardeer, dankie ook aan die persoon wat die spitbraai geborg het, die kinders het omtrent hulle lippe afgelek.
” Ek het geleer om saam met ander te werk in ‘n groep. Die swem was vir my die lekkerste. Ek sal altyd die kamp onthou. Dankie vir alles wat ons gekry het.”
“ek het gehou van die kos wat die tannies gemaak het. Die leiers was die beste leiers. Ek het lekker sport gespeel. Ek het baie lekker geslaap.”
In 2012 het die NG Groote Kerk as deel van die Hoop-projek twee van my aansoeke vir die projekte by Clarke Primêre Skool goedgekeur
Die uitvloeisel van die projekte laat my dink aan die Bybelse vergelyking oor die vermeerdering van die brode en die vissies:
Na die Kerkdiens kom ‘n gemeentelid na my toe en noem dat hy in sy persoonlike hoedanigheid ‘n bydrae wil maak tot enige projekte wat ek nog daar wil doen . Ek sê toe dat indien hy vir my die bedrag in gedagte kan noem sal ek vir hom met ‘n prioriteitslys voorsien dan kan hy kies waar in hy sy bydrae wil “belê”. Die bedrag is toe R100,000.
So die aanvanklike R10, 000 het vermeerder na R100, 000 om ‘n hele skool die geleentheid te gee om hulle denkvaardighede en leesvermoë te verbeter . Ek hoop dat die Skoolhoof en Annatjie Hanekom self kan kom verslag doen oor die impak van die projek op die skool
Ek het vir elke kind ‘n pakkie slap tjips teen ‘n spesiale prys bestel by die restuarant by die Akwarium wat die toebroodjies en sap wat ek vir hulle gemaak het sou aanvul. Die bestuurder daar was so aangedaan oor die kinders se dankbaarheid van die eenvoudige maal en hul ooglopende hongerte dat hy in trane was en vir my verdere afslag gegee het. Hy het my toe geroep en aan die sjef voorgestel en gesê as ons weer kom moet ek hul ‘n maand kennis gee dan kry hy die verskaffers om vir die kinders n ordentlike ete te borg.
Twee dinge sal my altyd bybly – hoe die mense se gesigte blom as hulle ‘n Bybel in ontvangs neem en die vreugde en vrede wat oor hulle kom as hulle Jesus Christus deur ‘n eenvoudige gebed as hul Verlosser en Saligmaker aanvaar het.
Kontak gerus die kerkkantoor indien jy by een van die bestaande projekte in die blaadjie betrokke wil raak, of indien jy ‘n projek het waarvoor jy hulp en ondersteuning nodig het.
’n Groep tieners van die Donderdagaand kategese het met die kerkbussie na die parade gegaan om daar hotdogs aan die haweloses te bedien.
Dankie-sê briewe het ingestroom kerkkantoor toe, kyk net hoe mooi is dié ene: “Baie dankie vir die kospakkies, ek kon daarmee ’n vreugdevolle Kersgety vier en ek kon dit ook met ander deel.”
Straatwerk het ’n Safe House in Heideveld langs die N2. Die huis bied veiligheid vir kinders wat groot word in ’n omgewing wat deur armoede, bendegeweld en geweld geteister word. In die gemeenskap het dié huis al bekend geraak as ’n plek van veiligheid, respek en liefde, en is dit as’t ware ’n lig wat skyn in die duisternis.
Hulle het in 2012 die behoefte aan ’n nuwe TV gehad. Daar word opvoedkundige material asook Bybelboodskappe daarop gewys. Dit word ook gebruik vir ’n hele reeks van weeklikse bymekaarkomste by die huis. Die nuwe TV is deur die Hoopprojekte befonds.
Op Dinsdagmiddae word daar gratis kunslesse by die SA Kinderhuis aangebied. Dit is ’n wonderlike inisiatief om ’n liefde en begrip vir kuns aan die kinders oor te dra en vir hulle ’n verdure hupstoot in kreatiwiteit met goeie gereedskap en material te gee.
Vyftien kinders het die ACVV tydens ’n kamp in Desember vergesel. Die weer was baie warm, uitstekend vir die kinders natuurlik.
Hulle het saam met die fasiliteerders op ’n nag staproete gegaan waar hulle op die roete die geskiedenis van naguile en die sterrehemel bestudeer het.
Ons as gemeente was bevoorreg om ‘n verskil te kon maak deur vir die skool papier en skryfbehoeftes te skenk. Die blydskap en dankbaarheid wat ons van die onderwysers sowel as die kinders gekry het, was iets wat ons altyd sal koester.